Μετάφραση και υποτιτλισμός - σύμφωνα με τις επίσημες ελληνικές μεταφράσεις των βιβλίων "ΧΟΜΠΙΤ" και "Ο ΑΡΧΟΝΤΑΣ ΤΩΝ ΔΑΧΤΥΛΙΔΙΩΝ" του Τζ. Ρ. Ρ. Τόλκιν - από τον Vala.
ΧΟΜΠΙΤ
Εγώ σας προειδοποίησα! Δε σας προειδοποίησα τι θα έφερναν τα πάρε-δώσε με Νάνους;
Τώρα τα κατάφεραν, ξύπνησαν τον Δράκο!
Μας έφεραν την αποκάλυψη!
Άντε! Γρήγορα, γρήγορα!
Πιο γρήγορα! Προσπαθώ να φύγω από 'δώ!
- Πρόσεχε μ' αυτό! Άσ' τα τα βιβλία! - Άντε, φέρτε και τ' άλλα!
- Μα, κύριε, δε θα προστατεύσουμε την πόλη; - Η πόλη είναι χαμένη, σώστε το χρυσάφι!
Τον ακούσατε, κουνηθείτε!
- Δεν έχουμε χρόνο, πρέπει να φύγουμε. - Σηκώστε τον.
- Έλα, αδελφέ. - Καλά είμαι, μπορώ να περπατήσω.
- Όσο πιο γρήγορα γίνεται. - Δε φεύγουμε...
-...όχι χωρίς τον πατέρα μας. - Αν μείνετε εδώ, οι αδελφές σου θα πεθάνουν.
Αυτό θα ήθελε ο πατέρας σας;
Ανοίξτε την πόρτα! Μ' ακούτε;
- Δώσ' μου το χέρι σου! - Άντε, πρέπει να φύγουμε!
- Γρήγορα, βιαστείτε! - Κίλι, έλα!
Εμπρός, άντε!
Πιο γρήγορα, πιο γρήγορα!
Μακάρι να γινόταν να πάρουμε περισσότερους απ' αυτούς τους φτωχούς ανθρώπους μαζί, μα...
Δεν αξίζουν τον κόπο, συμφωνώ!
Προσέξτε!
Κουνηθείτε, κουνηθείτε!
Άντε, πιο γρήγορα!
- Το χρυσάφι μου, το χρυσάφι μου! - Κουβαλάμε πολύ βάρος.
- Πρέπει να ξεφορτωθούμε κάτι. - Καλά λες, Άλφριντ.
Πιο γρήγορα, πιο γρήγορα!
Άμοιρες ψυχές.
Μπαμπά!
- Τον πέτυχε! Πέτυχε τον Δράκο! - Όχι.
Το 'κανε, πέτυχε τον στόχο του, το είδα!
Τούτα τα βέλη δε μπορούν να τρυπήσουν το δέρμα του.
Και φοβάμαι πως τίποτα δε θα το τρυπήσει.
- Τι κάνεις εκεί; - Μπέιν!
Μπέιν!
- Μπέιν! - Αφήστε τον!
- Δε μπορούμε να γυρίσουμε πίσω. - Μπέιν!
Μπαμπά!
Μπέιν, τι κάνεις; Γιατί δεν έφυγες; Έπρεπε να 'χες φύγει!
- Ήρθα να σε βοηθήσω. - Όχι! Τίποτα δεν τον σταματά πια.
Αυτό θα μπορούσε.
Μπέιν, πήγαινε πίσω.
Φύγε από 'δώ τώρα.
Μπαμπά!
Μπέιν!
Σταματήστε, σταματήστε! Αλτ, αλτ!
Ποιος είσαι εσύ που θα σταθείς ενάντια σε μένα;
Τι κρίμα!
Τι θα κάνεις τώρα...
...τοξότη;
Σ' έχουν εγκαταλείψει!
Καμία βοήθεια δε θα έρθει.
Τώρα είναι η ευκαιρία! Εμπρός, φύγαμε, πάμε προς τ' ανοιχτά!
Αυτό εκεί είναι το παιδί σου;
Δε μπορείς να τον σώσεις απ' τη φωτιά.
Θα καεί!
Μείνε ακίνητος, γιε μου. Μείνε ακίνητος.
Για πες μου...
...άθλιε...
...πώς τώρα εσύ θα τα βάλεις με μένα;
Δε σου 'χει απομείνει τίποτε...
...παρά μονάχα ο θάνατος σου!
Μπέιν...
...κοίτα με.
Εσύ κοίταζε εμένα.
Λίγο προς τ' αριστερά σου.
Αυτό είναι.
Μπέιν, κρατήσου!
Τι ήταν τούτο;
- Τι συνέβη; - Έπεσε, το είδα!
Πέθανε.
Ο Νοσφιστής πέθανε!
Μα τα γένια μου, θαρρώ πως έχει δίκιο!
Κοιτάξτε εκεί!
Τα κοράκια του Έρεμπορ ξαναμαζεύονται πάλι στο Βουνό!
Πράγματι, τα νέα θα διαδοθούν.
Σύντομα, οι πάντες στη Μέση-γη θα μάθουν...
...πως ο Δράκος είναι νεκρός!
Η ΜΑΧΗ ΤΩΝ ΠΕΝΤΕ ΣΤΡΑΤΙΩΝ
Δεν είσαι μονάχος.
Μιθράντιρ...
...αν ποτέ χρειαστείς τη βοήθειά μου, εγώ θα έρθω.
Κάποιος να με βοηθήσει!
Βοήθεια!
- Μπαμπά! - Μπαμπά!
Μπαμπά!
Γιατί σ' εμένα;
Τάουριελ.
Κίλι!
Έλα, φεύγουμε!
Είναι οι δικοί σου. Πρέπει να φύγεις.
Έλα μαζί μου.
Ξέρω πως αισθάνομαι, δε φοβάμαι.
- Με κάνεις να νιώθω ζωντανός. - Δε μπορώ...
Τάουριελ...
...αμράλιμε.
Δεν ξέρω τι θα πει αυτό!
Εγώ νομίζω ότι ξέρεις.
Άρχοντά μου, Λέγκολας.
Αποχαιρέτα τον Nάνο.
Σε χρειάζονται αλλού.
Κράτα το...
...σαν μια υπόσχεση.
- Τούτα 'δώ είναι στεγνά, τα χρειάζεσαι. - Σ' ευχαριστώ.
- Πάρε. - Έι!
Δώσε μου ένα από δαύτα. Θα πουντιάσω σ' αυτό το ψοφόκρυο!
Να βρεις ένα δικό σου! Δεν κάνεις εσύ κουμάντο πια, Άλφριντ Σαλιαρογλείφτη!
Λάθος!
"Εν τη απουσία του Αφέντη, η εξουσία μεταβιβάζεται εις τον αυτού αντικαταστάτην"...
...ο οποίος στην προκειμένη είν' ο εαυτούλης μου. Δώσ' μου λοιπόν την κουβέρτα!
Αντικαταστάτης του Αφέντη; Ας γελάσω!
Εσύ είσαι ένας ύπουλος κλέφτης! Καλύτερα νεκρή, παρά να σε υπακούσω.
Αυτό ίσως κανονίζεται!
Εγώ δε θα έκανα εχθρούς, Άλφριντ...
...όχι τώρα.
- Μπαμπά! - Έλα 'δώ!
- Είσαι ζωντανός! - Όλα εντάξει.
Ο Βάρδος ήταν, αυτός σκότωσε τον Δράκο! Το είδα με τα ίδια μου τα μάτια.
Αυτός έριξε το Κτήνος κάτω. Τον σκότωσε μ' ένα Μαύρο Βέλος.
- Σ' ευχαριστούμε, Βάρδε! - Σ' ευχαριστούμε!
Μας έσωσες όλους, να 'σαι καλά!
Δοξάστε όλοι τον Δρακοτοξευτή!
Δοξάστε όλοι τον βασιλιά Βάρδο!
Εγώ το είχα πει πολλές φορές ότι αυτός εδώ είναι άνδρας από ευγενή γενιά.
- Ένας γεννημένος ηγέτης! - Μη με αποκαλείς έτσι.
Δεν είμ' εγώ ο αφέντης τούτης της πόλης.
Πού είναι;
- Πού είναι ο Αφέντης; - Θα πλέει τον Τρεχοπόταμο...
...με όλο μας το χρυσάφι, δίχως αμφιβολία.
Εσύ θα ξέρεις.
- Εσύ τον βοήθησες ν' αδειάσει το θησαυροφυλάκιο. - Όχι.
- Εγώ προσπάθησα να τον σταματήσω. - Ψεύτη! Κλέφτη!
- Είσαι κάλπικος! - Τον ικέτεψα, έπεσα στα πόδια του.
- Κλέφτη! - Ουστ από 'δώ!
Του είπα: "Αφέντη..."
"...όχι!".
"Σκέψου τα παιδιά".
"Μα κανείς δε θα τα σκεφτεί τα παιδιά;".
- Κρεμάστε τον! - Στο δέντρο!
- Κρεμάστε τον! - Άντε!
Φτάνει!
Αφήστε τον, αφήστε τον κάτω!
Κοιτάξτε γύρω σας!
Δε σας έφτασε τόσος θάνατος;
Ο χειμώνας έρχεται όπου να 'ναι.
Πρέπει να φροντίσουμε τους εαυτούς μας...
...τους άρρωστους και τους αβοήθητους!
Όσοι είστε όρθιοι φροντίστε τους πληγωμένους...
...κι όσοι έχετε ακόμη δυνάμεις ακολουθήστε με.
- Πρέπει να περισώσουμε ό,τι μπορέσουμε. - Και μετά; Τι θα κάνουμε μετά;
Θα βρούμε καταφύγιο.
Είναι κανείς εδώ;
Μπόμπουρ;
Μπίφουρ;
Ακούει κανείς;
Περιμένετε!
- Σταθείτε! - Ο Μπίλμπο!
- Είναι ζωντανός; - Σταματήστε, σταματήστε, σταματήστε!
Πρέπει να φύγετε! Όλοι μας πρέπει να φύγουμε.
- Μα μόλις ήρθαμε. - Προσπάθησα να του μιλήσω αλλά δεν ακούει.
- Μα τι εννοείς, παλικάρι; - Ο Θόριν! Ο Θόριν...
...ο Θόριν είναι μέρες εκεί κάτω. Δεν κοιμάται, τρώει ελάχιστα...
...δεν είναι ο εαυτός του, καθόλου.
Φταίει τούτο το μέρος.
- Θαρρώ πως το πλακώνει κάποια αρρώστια. - Αρρώστια;
Τι σόι αρρώστια;
Φίλι.
Φίλι!
Χρυσάφι.
Xρυσάφι πέρα από κάθε μέτρο...
...πέρα από κάθε λύπη...
...και θλίψη.
Ιδού...
...ο θαυμαστός θησαυρός...
...του Θρορ.
Καλώς ορίσατε...
...γιοι της αδελφής μου...
...στο Βασίλειο...
...του Έρεμπορ.
Μπάλιν!
Κίλι!
Μπόμπουρ!
- Κανένα ίχνος της; - Εδώ τίποτα!
- Τίποτα κι εδώ! - Συνεχίστε να ψάχνετε!
- Το Πετράδι μπορεί να 'ναι οπουδήποτε. - Η Ιερή Πέτρα βρίσκεται σε τούτα τα δώματα!
- Βρείτε την! - Τον ακούσατε, συνεχίστε να ψάχνετε.
Όλοι σας!
Κανείς δε θα ξαποστάσει ώσπου να βρεθεί!
Σχεδόν μπαίνω στον πειρασμό να σ' αφήσω να την πάρεις.
Μόνο και μόνο για να δω τον Δρύασπι να υποφέρει.
Να τη δω να τον καταστρέφει.
Να τη δω να διαφθείρει την καρδιά του...
...και να τον τρελαίνει.
Πάρτε μόνο τα απαραίτητα.
- Έχουμε πολύ δρόμο μπροστά μας. - Πού θα πάτε;
Μονάχα ένα μέρος έχει.
Το Βουνό!
Είστε ιδιοφυΐα, κύριε.
Μπορούμε να καταφύγουμε μέσ' στο Βουνό.
Μπορεί να βρoμάει λιγάκι δρακίλα, αλλά οι γυναίκες μπορούν να το καθαρίσουν.
Θα είναι ασφαλές, ζεστό και στεγνό...
...και γεμάτο με προμήθειες, κρεβάτια, ρούχα...
...και το μερίδιο σου απ' το χρυσάφι.
Ό,τι χρυσάφι έχει μέσ' στο Βουνό είναι καταραμένο.
Θα πάρουμε μόνο όσο μας υποσχέθηκαν. Όσο χρειαζόμαστε για να ξαναχτίσουμε τις ζωές μας.
Έλα, κάνε κι εσύ το χρέος σου.
Τα νέα για το θάνατο του Νοσφιστή θα έχουν πια απλωθεί σε δύση κι ανατολή.
Ναι.
Κι άλλοι θα στρέψουν το βλέμμα τους στο Βουνό.
Για τον πλούτο...
-...ή για τη γεωγραφική θέση του. - Τι ξέρεις;
Τίποτα στα σίγουρα.
Ξέρω αυτό που φοβάμαι πως θα έρθει.
Ξωτικά του Δάσους!
Ο γιος του Βασιλιά και μια Ξωθιά...
...μας ακολούθησαν ως τη Λιμνούπολη.
Και τους σκοτώσατε;
Διέφυγαν...
...στριγκλίζοντας σα δειλοί.
Ανόητε! Θα γυρίσουν...
...με μια στρατιά Ξωτικών ξοπίσω τους!
Πήγαινε στο Γκούνταμπαντ...
Να βγουν έξω οι λεγεώνες.
Ξωτικά!
Άνθρωποι!
Νάνοι!
Το Βουνό θα γίνει ο τάφος τους!
Στον πόλεμο!
Κάτι είδες.
Ο Ορκ που κυνήγησα έξω απ' τη Λιμνούπολη, ξέρω ποιος είναι.
Ο Μπολγκ, γιος του Αζόγκ του Βεβηλωτή.
Λύκοι-Βαργκ τον περίμεναν έξω απ' την Έσγκαροθ.
Διέφυγαν προς τον Βορρά.
Τούτοι οι Ορκ ήταν αλλιώτικοι απ' τους άλλους. Έφεραν ένα σήμα που είχα καιρό να δω.
- Το σήμα του Γκούνταμπαντ. - Του Γκούνταμπαντ;
Ένα άντρο των Ορκ, μακριά, βόρεια απ' τα Βουνά της Καταχνιάς.
Άρχοντά μου, Λέγκολας...
...φέρνω νέα απ' τον πατέρα σου.
Πρέπει να επιστρέψεις αμέσως σ' αυτόν.
Έλα, Τάουριελ.
Άρχοντά μου...
...η Τάουριελ εξορίστηκε.
Εξορίστηκε;
Να πεις στον πατέρα μου...
...πως αν δεν έχει θέση για την Τάουριελ, τότε δεν έχει ούτε και για μένα.
Λέγκολας...
...είναι προσταγή του βασιλιά σου.
Ναι, είναι βασιλιάς μου...
...μα δεν προστάζει την καρδιά μου.
Θα τραβήξω κατά το Βοριά, θα 'ρθεις μαζί μου;
Πού;
Στο Γκούνταμπαντ!
Τα ξόρκια δε θα σε σώσουν, γέρο.
Έχεις κάτι που θέλει ο αφέντης μου.
Πού είναι;
Ένα από τα Τρία Δαχτυλίδια των Ξωτικών.
Το Δαχτυλίδι της Φωτιάς!
Πού είναι τ' άλλα;
Έρχομαι για τον Μιθράντιρ...
...και θα φύγω μαζί του.
Αν αποπειραθείς να με σταματήσεις...
...θα σε διαλύσω!
Τρία Δαχτυλίδια έχουνε οι Ξωτικοί οι Βασιλιάδες στο θόλο τ' ουρανού από κάτου...
Εφτά οι Νάνοι Άρχοντες στα πέτρινά τους τα παλάτια...
"Εννιά οι Άνθρωποι οι Θνητοί που 'χουν τη μοίρα του θανάτου"!
Δε μπορείς να πολεμήσεις τη Σκιά.
Ακόμη και τώρα τρεμοσβήνεις.
Ένα φως...
...μoνάχο του στη σκοτεινιά.
Δεν είμαι μονάχη!
Μήπως χρειάζεστε βοήθεια, κυρά μου;
Έπρεπε να 'χατε μείνει νεκροί!
Μιθράντιρ!
Γύρνα πίσω!
Αυτός είναι εδώ!
Ναι...
...η Σκοτεινιά ξαναγύρισε.
Εμπρός, πάμε!
Γκάνταλφ!
Γκάνταλφ, ανέβα πάνω!
Είναι αδύναμος, δε μπορεί να μείνει εδώ. Η ζωή του καταπονείται.
Φύγετε, γρήγορα!
Έλα μαζί μου, κυρά μου.
Φύγετε!
Έχει ξεκινήσει...
H Ανατολή θα πέσει.
Έτσι το Βασίλειο της Άνγκμαρ θα ανορθωθεί.
Η ώρα των Ξωτικών πέρασε.
Η Εποχή των Ορκ έφτασε.
Δεν έχεις καμία εξουσία εδώ...
...υπηρέτη του Μόργκοθ!
Είσαι δίχως όνομα...
...απρόσωπος...
...χωρίς σχήμα!
Πήγαινε πίσω στο Κενό...
...απ' όπου προήλθες!
Ξεγελαστήκαμε.
Το πνεύμα του Σάουρον άντεξε.
Και εκδιώχθηκε.
Θα καταφύγει στην Ανατολή.
Η Γκόντορ πρέπει να ειδοποιηθεί.
Πρέπει να βάλουν φρουρά στα Τείχη της Μόρντορ!
Όχι.
Φρόντισε την αρχόντισσα Γκαλάντριελ. Ξόδεψε μεγάλο μέρος της δύναμής της.
Οι αντοχές της την εγκαταλείπουν. Πήγαινέ την στο Λοθλόριεν.
Άρχοντα μου, Σάρουμαν, πρέπει να καταδιωχθεί και να αφανιστεί μια για πάντα!
Χωρίς το Δαχτυλίδι της Δύναμης...
...ο Σάουρον ποτέ ξανά δε θα μπορέσει να κυριαρχήσει στη Μέση-γη.
Φύγετε τώρα.
Αφήστε τον Σάουρον σ' εμένα!
- Θέλω εκείνο το άλογο. - Τι;
- Γκάνταλφ, πού πας; - Να προειδοποιήσω το Έρεμπορ.
Δεν έχουν ιδέα τι τους πλησιάζει. Τους είδα με τα μάτια μου.
Αμέτρητο πλήθος από Ορκ της Μόρια.
Πρέπει να καλέσεις τους φίλους μας, πουλιά και ζώα.
Η Μάχη για το Βουνό πρόκειται ν' αρχίσει.
Στάσου!
Πάρε αυτό.
Αν όσα λες είναι αλήθεια, τότε εσύ θα το χρειαστείς περισσότερο από μένα.
Σ' ευχαριστώ.
Απλά μια προειδοποίηση...
...μπορεί να κολλάει καμιά φορά, θα πρέπει να παίξεις λίγο με το από πάνω.
Πιστεύω, θα τα βγάλεις πέρα.
Είναι εδώ μέσα, σε τούτα τα δώματα.
- Το ξέρω! - Ψάξαμε και ξαναψάξαμε.
- Όχι αρκετά καλά! - Θόριν, όλοι μας θέλουμε να επιστρέψει η Πέτρα.
Κι όμως, ακόμη δεν έχει βρεθεί!
Αμφιβάλεις για την τιμιότητα...
...κανενός από 'δώ;
Η Ιερή Πέτρα...
...είναι πατρογονικό δικαίωμα του λαού μας.
Είναι το Πετράδι του Βασιλιά.
Εγώ δεν είμαι ο Βασιλιάς;
Να το ξέρετε καλά...
...πως οποιοσδήποτε τη βρει...
...και την κατακρατήσει...
...θα τον εκδικηθώ!
Η αρρώστια του δράκου.
Tην έχω ξαναδεί.
Τούτο το βλέμμα. Αυτή η τρομερή ανάγκη.
Eίναι μια αγάπη ορμητική και ζηλιάρικη, Μπίλμπο.
Αυτή τρέλανε τον παππού του.
Μπάλιν, αν ο Θόριν...
...είχε την Ιερή Πέτρα...
...ή αν αυτή είχε βρεθεί...
...θα βοηθούσε;
Τούτη η πέτρα όλους τους στέφει.
Είναι η κορφή αυτού του μεγάλου πλούτου.
Δίνει εξουσία σ' αυτόν που την κρατά.
Θα συγκρατούσε την τρέλα του;
Όχι, παλικάρι μου.
Εγώ φοβάμαι πως θα την επιδείνωνε.
Ίσως θα 'ταν καλύτερo...
...να παραμείνει χαμένη.
Τι είν' τούτο;
- Στο χέρι σου! - Δεν είναι τίποτα.
Δείξε μου.
Το πήρα από τον κήπο του Άρκου.
- Το έφερες ως εδώ; - Θα το φυτέψω στον δικό μου κήπο...
...στο Μπαγκ Εντ.
Φτωχικό λάφυρο για να πας πίσω στο Σάιρ.
Κάποτε θα μεγαλώσει.
Και κάθε φορά που θα το βλέπω θα θυμάμαι.
Θα θυμάμαι όλα όσα συνέβησαν, τα καλά, τα άσχημα...
...και πόσο τυχερός είμαι που κατάφερα και γύρισα σπίτι μου.
Θόριν, εγώ...
Θόριν!
Οι επιζήσαντες απ' τη Λιμνούπολη...
...προχωρούν γοργά προς την Πόλη της Κοιλάδας.
Είναι εκατοντάδες!
Φώναξέ τους όλους στην Κεντρική Πύλη.
Στην Πύλη, τώρα!
Εμπρός, προχωράτε.
Κύριε!
Εδώ πάνω!
Κοιτάξτε, κύριε, τα μαγκάλια είναι αναμμένα!
Ώστε...
...η Παρέα του Θόριν Δρύασπι γλίτωσε.
Γλίτωσε;
Εννοείτε πως είναι κι ένα τσούρμο Νάνοι εκεί μέσα μ' όλο αυτό το χρυσάφι;
Έννοια σου, Άλφριντ...
...έχει αρκετό χρυσάφι για όλους μέσ' στο Βουνό.
Θα διανυκτερεύσουμε εδώ απόψε. Βρείτε ό,τι καταφύγιο μπορείτε.
Ανάψτε φωτιές.
Άλφριντ...
...εσύ φύλαξε τη βραδινή σκοπιά.
Θέλω η οχύρωση να έχει τελειώσει ως την αυγή.
Αυτό το βουνό το κερδίσαμε με μεγάλο κόπο, δε θα ανεχθώ να μας το ξαναπάρουν!
Οι Λιμνάνθρωποι δεν έχουν τίποτα.
Ήρθαν σ' εμάς στην ανάγκη τους, έχουν χάσει τα πάντα.
Μη μου λες εμένα, τι έχασαν αυτοί!
Τα ξέρω πολύ καλά τα βάσανά τους.
Αυτοί που επέζησαν απ' τη φωτιά του Δράκου θα 'πρεπε να χαίρονται!
Έχουν πολλούς λόγους να 'ναι ευγνώμονες.
Κι άλλη πέτρα!
Φέρτε κι άλλη πέτρα στην Πύλη!
Τα παιδιά λιμοκτονούν, χρειαζόμαστε τρόφιμα!
- Δε θ' αντέξουμε ούτε τρεις μέρες. - Βάρδε, δε μας φτάνουν.
Κάνε ό,τι μπορείς, Πέρσι.
- Θέλουμε κι άλλο νερό. - Τα παιδιά, οι γυναίκες και οι τραυματίες, πρώτα.
Καλημέρα, Άλφριντ.
- Τι νέα απ' τη βραδινή σκοπιά; - Όλα ήσυχα, κύριε, δεν έχει κάτι ν' αναφέρω.
Τίποτα δε μου ξεφεύγει εμένα.
Εκτός από μια στρατιά Ξωτικών, καταπώς φαίνεται.
Άρχοντα μου, Θράντουιλ, δε σας περιμέναμε εδώ.
Άκουσα πως χρειάζεστε βοήθεια.
Μας σώσατε.
- Δεν ξέρω πως να σας ευχαριστήσω. - Άσε τις ευγνωμοσύνες.
Δεν ήρθα για εσάς. Ήρθα για να ξαναπάρω κάτι που μου ανήκει.
Υπάρχουν πετράδια μέσα στο Βουνό που κι εγώ επιθυμώ.
Λευκά πετράδια από καθάριο φως αστεριών.
Τα Λευκά Πετράδια του Λασγκάλεν.
Γνωρίζω έναν ξωτικοάρχοντα που θα πλήρωνε αδρά για δαύτα.
Σταθείτε!
Σε παρακαλώ, περίμενε!
Θα πας σε πόλεμο για μια χούφτα πετράδια;
Τα κειμήλια του λαού μου δε μπορώ απερίσκεπτα να τα παρατήσω.
Είμαστε σύμμαχοι σ' όλο αυτό.
Ο λαός μου διεκδικεί κι αυτός μερίδιο από τα πλούτη σ' εκείνο το βουνό.
Άσε με να μιλήσω με τον Θόριν.
Θα προσπαθήσεις να λογικέψεις έναν Νάνο;
Για ν' αποφύγω έναν πόλεμο;
Ναι!
Ελάτε!
Χαίρε Θόριν, γιε του Θρέην!
Χαιρόμαστε που είσαι ζωντανός, παρ' όλο που δεν το περιμέναμε.
Γιατί έρχεστε μπροστά στις πύλες του Βασιλιά Κάτω απ' το Βουνό, οπλισμένοι για πόλεμο;
Γιατί ο Βασιλιάς Κάτω απ' το Βουνό οχυρώνεται...
...σαν ληστής στο άντρο του;
Ίσως επειδή περιμένω να με ληστέψουν!
Άρχοντά μου...
...δεν ήρθαμε για να σε ληστέψουμε μα για να ζητήσουμε μια δίκαιη αποζημίωση.
Δε θα συζητήσεις μαζί μου;
Ακούω.
Από μέρους των κατοίκων της Λιμνούπολης, σου ζητώ να τιμήσεις την υπόσχεσή σου.
Ένα μερίδιο του θησαυρού, ώστε να ξαναχτίσουν τις ζωές τους.
Δεν πρόκειται να διαπραγματευτώ με κανέναν...
...εφόσον υπάρχει μια οπλισμένη στρατιά έξω από τις πύλες μου.
Τούτη η οπλισμένη στρατιά θα επιτεθεί σ' αυτό το βουνό, αν εμείς δε συμφωνήσουμε.
Και οι απειλές σου δε με πτοούν.
Η συνείδηση σου;
Δε σου λέει ότι οι απαιτήσεις που προβάλλουμε είναι δίκαιες;
Ο λαός μου σας βοήθησε...
...και σαν ανταμοιβή πήραν από σας μόνο την καταστροφή και τον θάνατο!
Πότε μας βοήθησαν οι Λιμνάνθρωποι, δίχως την υπόσχεση πλούσιας ανταμοιβής;
- Κάναμε συμφωνία! - Συμφωνία;
Τι άλλη επιλογή είχαμε απ' το ν' ανταλλάξουμε το πατρογονικό δικαίωμά μας με κουβέρτες και φαΐ;
Απ' το να υποθηκεύσουμε το μέλλον μας με αντάλλαγμα την ελευθερία μας;
Εσύ αυτό το λες δίκαιη ανταλλαγή;
Πες μου...
...Βάρδε Δρακοτοξευτή...
...γιατί να τιμήσω τέτοιους όρους;
Γιατί μας έδωσες το λόγο σου.
Δε σημαίνει τίποτα αυτό;
Φύγε τώρα...
...προτού πετάξουν τα βέλη μας!
Μα τι κάνεις;
Δε μπορείς να πας σε πόλεμο.
- Αυτό δε σε αφορά. - Συμπάθα με, μα αν δεν το πρόσεξες...
...έχει μια στρατιά Ξωτικών εκεί έξω!
Για να μην αναφέρω τις αρκετές εκατοντάδες θυμωμένων ψαράδων!
Για την ακρίβεια, υστερούμε αριθμητικά.
Όχι για πολύ ακόμη.
- Τι πάει να πει αυτό; - Πάει να πει, κύριε Μπάγκινς...
...πως δεν πρέπει ποτέ να υποτιμάς τους Νάνους.
Πήραμε πίσω το Έρεμπορ.
Τώρα...
...το υπερασπιζόμαστε!
Δε μας δίνει τίποτα!
Τι κρίμα.
Ωστόσο, προσπάθησες.
Δεν καταλαβαίνω.
Γιατί;
Γιατί να διακινδυνεύσει να γίνει πόλεμος;
Δε γίνεται να τους λογικέψεις.
Αυτοί σκαμπάζουν μόνο από ένα πράμα.
Θα επιτεθούμε την αυγή.
Είσαι μαζί μας;
Κύριε Μπάγκινς, έλα εδώ!
Τούτο 'δώ θα σου χρειαστεί.
Φόρεσε το.
Αυτός ο θώρακας είναι από ένα κράμα ατσαλιού και ασημιού.
Μίθριλ...
...το έλεγαν οι πρόγονοί μου.
Καμιά λεπίδα δεν μπορεί να το τρυπήσει.
Φαίνομαι αρκετά παράξενος! Εγώ δεν είμαι πολεμιστής, είμαι ένας Χόμπιτ.
Είναι δώρο...
...ένα δείγμα της φιλίας μας.
Δύσκολα βρίσκεις αληθινούς φίλους.
Ήμουν τυφλός! Τώρα αρχίζω να βλέπω καθαρά.
Είμαι προδομένος!
Προδομένος;
Την Ιερή Πέτρα...
...κάποιος από δαύτους την έχει πάρει.
Ένας απ' αυτούς είναι σκάρτος!
Θόριν...
...η αποστολή ολοκληρώθηκε...
...κέρδισες το Βουνό. Δε σου φτάνει αυτό;
Είμαι προδομένος απ' το ίδιο μου το αίμα.
Έδωσες μια υπόσχεση στους κατοίκους της Λιμνούπολης.
Αξίζει στ' αλήθεια αυτός ο θησαυρός περισσότερο απ' την τιμή σου;
Την τιμή μας. Θόριν, ήμουν κι εγώ εκεί, έδωσα το λόγο μου.
Και γι' αυτό σου είμαι ευγνώμων. Ήταν ευγενής πράξη.
Αλλά ο θησαυρός αυτού του βουνού δεν ανήκει στους κατοίκους της Λιμνούπολης.
Αυτό το χρυσάφι...
...είναι δικό μας...
...και μόνο δικό μας.
Μα τη ζωή μου...
...δε θ' αποχωριστώ...
...ούτε ένα νόμισμα!
Ούτε...
...μια...
...δεκάρα!
Το Γκούνταμπαντ!
- Τι βρίσκεται πιο πέρα; - Ένας παλιός εχθρός.
Το αρχαίο Βασίλειο της Άνγκμαρ.
Αυτό το φρούριο ήταν κάποτε το προπύργιό του.
Εδώ ήταν οι τρανές οπλαποθήκες του...
...όπου σφυρηλατούσαν τα όπλα τους για τον πόλεμο.
Ένα φως! Είδα κάτι να κινείται!
Θα περιμένουμε να απλωθεί σκοτάδι.
Τούτο το μέρος είναι θανατερό, Τάουριελ.
Σε μιαν άλλη Εποχή, ο λαός μας πολέμησε σ' αυτή τη γη.
Η μητέρα μου πέθανε εκεί.
Ο πατέρας μου δε μιλά γι' αυτό.
Δεν υπάρχει ούτε μνήμα...
...ούτε ανάμνηση.
Τίποτα.
Αφήστε με να περάσω!
Ανοίξτε δρόμο!
Όχι, όχι, όχι!
Ε!
Εσύ!
Με το μυτερό καπέλο!
Ναι, εσύ.
Δε θέλουμε άστεγους, ζητιάνους κι αγύρτες εδώ πέρα.
Μας φτάνουν τα προβλήματά μας, χωρίς εσένα.
Άντε λοιπόν, στ' άλογό σου!
Ποιος κάνει κουμάντο εδώ;
Ποιος ρωτάει;
Αφήστε κατά μέρος τις ασήμαντες διαφωνίες σας με τους Νάνους.
Έρχεται πόλεμος! Οι οχετοί του Ντολ Γκούλντουρ άδειασαν.
Όλοι σας διατρέχετε θανάσιμο κίνδυνο!
Τι εννοείς;
Βλέπω πως δεν ξέρεις τίποτε για τους Μάγους.
Είναι σαν μια χειμωνιάτικη καταιγίδα που έρχεται μουγκρίζοντας, σπρωγμένη από άγριο άνεμο...
...και ξεσπά δυνατά και ανήσυχα.
Όμως κάποιες φορές, η καταιγίδα είναι απλά μια καταιγίδα.
Όχι αυτή τη φορά! Στρατιά αμέτρητων Ορκ έρχεται κατά πάνω σας.
Τούτοι 'δώ είναι πολεμιστές, γεννημένοι για πόλεμο!
Ο εχθρός μας συγκέντρωσε όλη του τη δύναμη.
- Γιατί να κινηθεί πρώτος τώρα; - Επειδή εμείς τον αναγκάσαμε!
Τον αναγκάσαμε, όταν η Παρέα του Θόριν Δρύασπι ξεκίνησε για να πάρει πίσω την πατρίδα της.
Οι Νάνοι δεν έπρεπε ποτέ να φτάσουν στο Έρεμπορ.
Ο Αζόγκ ο Βεβηλωτής στάλθηκε να τους σκοτώσει.
Ο αφέντης του επιδιώκει τον έλεγχο του Βουνού.
Όχι μόνο για το θησαυρό του, αλλά και για το που βρίσκεται...
...τη στρατηγική του θέση.
Από 'δώ περνάει ο δρόμος για να πάρει πίσω τη Γη της Άνγκμαρ στον Βορρά.
Αν εκείνο το θανατερό βασίλειο ανορθωθεί ξανά...
...το Σκιστό Λαγκάδι, το Λόριεν...
...το Σάιρ...
...ακόμη κι η ίδια η Γκόντορ θα πέσουν.
Αυτή η στρατιά των αμέτρητων Ορκ, για την οποία μιλάς, Μιθράντιρ...
...πού βρίσκεται;
Η στρατιά μας θα 'ναι σε θέση μάχης ως την αυγή.
Η επίθεση θα 'ναι αιφνίδια και γρήγορη!
Οι ανόητοι!
Έχουν ξεχάσει τι ζει κάτω από τούτη τη γη.
Έχουν ξεχάσει τα όντα που ροκανίζουν τη γη.
Αν είναι να μπούμε, να ξεκινήσουμε τώρα.
Σχηματίζουν σμήνος.
Τούτες οι νυχτερίδες ανατράφηκαν για έναν και μοναδικό σκοπό.
Για τι σκοπό;
Για πόλεμο!
Να ειδοποιήσουμε τους άλλους.
Ίσως αργήσαμε πολύ, βιάσου!
- Έλα, πάμε να ακονίσουμε τα λεπίδια μας. - Εντάξει. Αναθεματισμένα Ξωτικά!
Θα 'πρεπε να 'σαι μέσα.
- Είναι πιο ζεστά. - Μπα...
...απλά ήθελα να πάρω λίγο αέρα. Όλος ο τόπος 'δώ μέσα βρoμάει ακόμα δρακίλα.
Τα Ξωτικά μετακινούν τους τοξότες τους σε θέσεις μάχης.
Η μάχη θα έχει τελειώσει μέχρι αύριο το βράδυ.
Αν κι αμφιβάλλω αν εμείς θα ζούμε για να το δούμε.
Αυτές είναι...
...σκοτεινές μέρες.
Σκοτεινές μέρες, πράγματι.
Κανείς δεν θα κατηγορούσε κάποιον που θα ήθελε να βρίσκεται κάπου αλλού.
Θα 'ναι σχεδόν μεσάνυχτα. Ο Μπόμπουρ φυλάει την επόμενη σκοπιά.
Θα πάρει λίγη ώρα να τον ξυπνήσω.
Μπόφουρ...
...θα σε δω το πρωί.
Αντίο, Μπίλμπο.
Από πότε οι συμβουλές μου έχουν τόσο μικρή αξία;
- Τι θαρρείς πως προσπαθώ να κάνω; - Θαρρώ πως θες να σώσεις τους φίλους σου, Νάνους.
Και θαυμάζω την αφοσίωσή σου σ' αυτούς.
Μα αυτό δε θα με κάνει ν' αλλάξω ρότα.
Εσύ το ξεκίνησες όλο αυτό, Μιθράντιρ...
...συγχώρα με, όμως εγώ θα το τελειώσω.
Είν' οι τοξότες σε θέσεις μάχης;
- Ναι, άρχοντα μου. - Δώσε εντολή...
...πως αν κάτι κινηθεί σ' εκείνο το βουνό...
...σκοτώστε το!
Ο χρόνος των Νάνων τέλειωσε.
Τοξευτή!
Εσύ συμφωνείς μ' αυτό; Είναι το χρυσάφι τόσο σημαντικό για σένα;
Θα το εξαγόραζες με το αίμα των Νάνων;
Δε θα φτάσουμε ως εκεί. Αυτή είναι μάχη που δε μπορούν να κερδίσουν.
Αυτό δε θα τους σταματήσει! Αν νομίζετε πως θα παραδοθούν, δε θα το κάνουν.
Θα πολεμήσουν μέχρι θανάτου για να αμυνθούν.
Μπίλμπο Μπάγκινς!
Αν δεν απατώμαι, τούτος εδώ είναι ο Μικρούλης που έκλεψε τα κλειδιά για τα μπουντρούμια μου...
...κάτω απ' τη μύτη των φρουρών μου.
Ναι.
Συγγνώμη γι' αυτό.
Ήρθα...
...για να σας δώσω αυτό.
Η Καρδιά του Βουνού!
Το Πετράδι του Βασιλιά!
Που αξίζει και βασιλική ανταμοιβή.
Πώς είναι δικό σου και μας το δίνεις;
Το πήρα ως το μερίδιο του ενός δεκάτου τετάρτου του θησαυρού που μου αναλογεί.
Γιατί να το κάνεις αυτό; Δε μας οφείλεις πίστη.
Δεν το κάνω για σας.
Ξέρω πως οι Νάνοι είναι πεισματάρηδες...
...αγύριστα κεφάλια και...
...δύσκολοι.
Καχύποπτοι και μυστικοπαθείς, με τους χειρότερους τρόπους που μπορεί κανείς να φανταστεί...
...αλλά είναι εξίσου γενναίοι και καλοσυνάτοι...
...και πιστοί μέχρι τέλους.
Τους αγαπώ πολύ και θα ήθελα να τους σώσω, αν μπορούσα.
Μα για τον Θόριν, αυτή η πέτρα αξίζει περισσότερο απ' οτιδήποτε άλλο.
Και σαν αντάλλαγμα γι' αυτήν, πιστεύω ότι θα σας έδινε αυτά που σας χρωστά.
Δε θα υπάρξει ανάγκη για πόλεμο.
Ξεκουράσου απόψε, πρέπει να φύγεις το πρωινό.
Τι;
- Φύγε όσο πιο μακριά γίνεται από 'δώ. - Δε φεύγω!
Με διάλεξες ως τον δέκατο τέταρτο. Δε θ' αφήσω την Παρέα τώρα.
Δεν υπάρχει Παρέα πια!
Και δε θέλω να δω τι θα σου κάνει ο Θόριν, όταν μάθει τι έκανες...
- Δε φοβάμαι τον Θόριν. - Κι όμως, θα 'πρεπε!
Μην υποτιμάς το κακό που ασκεί το χρυσάφι.
Το χρυσάφι αυτό που πάνω του καθόταν τόσα χρόνια ένας δράκος.
Η αρρώστια του δράκου ασκεί δύναμη στις καρδιές ολονών όσοι πλησιάζουν σ' αυτό το βουνό.
Σχεδόν ολονών.
Εσύ εκεί! Βρες ένα κρεβάτι γι' αυτόν τον Χόμπιτ.
Και γέμισε την κοιλίτσα του με ζεστό φαγητό.
Το κέρδισε.
Πρόσεχέ τον.
Αν προσπαθήσει να φύγει, πες το μου.
Κουνήσου, χαζοχόμπιτ!
Καλά ξυπνητούρια, Χόμπιτ, σήκω...
...πάνω!
Τo επόμενο θα το καρφώσω ανάμεσα στα μάτια σου!
Ήρθαμε να σου πούμε...
...ότι προσφέρθηκε πληρωμή για το χρέος σου...
...και έγινε δεκτή.
Τι πληρωμή;
Εγώ δε σας έδωσα τίποτα! Δεν έχετε τίποτα!
Έχουμε τούτο 'δώ.
Έχουν την Ιερή Πέτρα!
Κλέφτες!
Πώς βρήκατε εσείς το κειμήλιο του οίκου μας;
Τούτη η πέτρα ανήκει στον Βασιλιά!
Κι ο Βασιλιάς μπορεί να την έχει, με την καλή μας διάθεση.
Μα πρώτα...
...πρέπει να τιμήσει το λόγο του.
Μας περνάνε για χαζούς.
Eίναι απάτη.
Ένα βρoμερό ψέμα!
Η Ιερή Πέτρα βρίσκεται μέσα σ' αυτό το βουνό!
- Είναι κόλπο! - Δεν είναι κόλπο.
Η πέτρα αυτή είναι η αληθινή.
Εγώ τους την έδωσα.
Εσύ;
Την πήρα ως το μερίδιο του ενός δεκάτου τετάρτου που μου αναλογεί.
- Εσύ μ' έκλεψες; - Σ' έκλεψα; Όχι, όχι.
Μπορεί να είμαι διαρρήκτης, αλλά ελπίζω, λίγο-πολύ, ότι είμαι τίμιος διαρρήκτης.
Είμαι πρόθυμος να την πάρω στη θέση όλου του μερτικού μου.
Στη θέση όλου του μερτικού σου;
Του μερτικού σου;
Δε σου χρωστώ κανένα μερτικό, άθλιε αρουραίε!
Θα σ' την έδινα.
Πολλές φορές το θέλησα, αλλά...
Αλλά τι, κλέφτη;
Έχεις αλλάξει, Θόριν!
Ο Νάνος που γνώρισα στο Μπαγκ Εντ ποτέ δε θα αθετούσε το λόγο του!
Ποτέ δε θ' αμφέβαλλε για την αφοσίωση των δικών του!
Μη μου μιλάς εσύ εμένα...
...για αφοσίωση!
Πετάξτε τον στα βράχια!
Δε μ' ακούσατε;
Θα το κάνω εγώ. Πανάθεμά σε!
Όχι!
Πανάθεμα τον Μάγο που σε διάλεξε!
Αν δεν σου αρέσει ο διαρρήκτης μου, παρακαλώ μην τον χαλάσεις!
Επέστρεψε τον σ' εμένα!
Δεν κάνεις και σπουδαία εντύπωση...
...για Βασιλιάς Κάτω απ' το Βουνό...
...Θόριν, γιε του Θρέην;
Ποτέ πια δεν θα 'χω πάρε-δώσε με Μάγους...
- Φύγε! -...ή με αρουραίους του Σάιρ!
Είμαστε σύμφωνοι;
Επιστροφή της Ιερής Πέτρας σ' αντάλλαγμα των υποσχεθέντων;
Γιατί θα 'πρεπε να εξαγοράσω την ιδιοκτησία μου;
Κράτα την Πέτρα, πούλα την. Ο Εκτέλιον της Γκόντορ θα σου δώσει καλά λεφτά.
Θα σας σκοτώσω! Τ' ορκίζομαι, θα σας σκοτώσω όλους!
Ο όρκος σου δεν έχει καμία αξία!
Αρκετά άκουσα.
Θόριν, κατέβασε τα όπλα!
Άνοιξε τις πύλες σου!
Ο θησαυρός αυτός θα 'ναι ο θάνατός σου.
Θόριν, δε μπορούμε να την κερδίσουμε τούτη τη μάχη!
Δώσε μας την απάντησή σου!
Θέλεις ειρήνη...
...ή πόλεμο;
Θέλω πόλεμο!
Ο Σιδηρόπους!
Ε, Θόριν!
Ήρθε ο Σιδηρόπους!
Ποιος είναι πάλι αυτός; Δε φαίνεται και πολύ χαρούμενος.
Είναι ο Ντέην, ο Άρχοντας των Σιδερένιων Λόφων.
- Ξάδελφος του Θόριν. - Μοιάζουν καθόλου;
Πάντοτε θεωρούσα τον Θόριν τον πιο λογικό απ' τους δυο τους.
Καλημέρα!
Πώς είμαστε όλοι;
Έχω να κάνω μια προτασούλα, αν δε σας πειράζει να μου αφιερώσετε μια στιγμούλα απ' το χρόνο σας.
Τι θα λέγατε...
...να τσακιζόσασταν να φύγετε από 'δώ;
Όλοι σας, τώρα αμέσως!
Μείνετε στις θέσεις σας!
Ω, έλα τώρα, άρχοντα Ντέην!
Γκάνταλφ Γκρίζε!
Πες σ' αυτόν εδώ τον συρφετό να φύγει...
...ειδαλλιώς θα ποτίσω τη γη με το αίμα τους!
Δε χρειάζεται να γίνει πόλεμος ανάμεσα σε Νάνους, Ανθρώπους και Ξωτικά!
Μια στρατιά από Ορκ προελαύνει προς το Βουνό!
- Πες στη στρατιά σου να κατεβάσει τα όπλα! - Δε θα κατεβάσω τα όπλα, μπροστά σε Ξωτικό...
...πόσο μάλλον μπροστά σ' αυτόν τον δόλιο καλικάντζαρο του δάσους!
Αυτός μόνο άσχημα πράγματα θέλει για το λαό μου!
Αν επιλέξει να σταθεί ανάμεσα σ' εμένα και στους συγγενείς μου...
...θα του ανοίξω την όμορφη κεφάλα του στα δυο!
Να δούμε αν και τότε θα χαζογελάει ειρωνικά!
Ντέην, στάσου!
Άσ' τους να προελάσουν, να δούμε πόσο μακριά μπορούν να φτάσουν.
Νομίζεις πως μου καίγεται καρφάκι για τις απειλές σου...
...μυτεροαυτάκω βασιλοπούλα;
Τ' ακούσατε αυτό παλικάρια; Ξεκινάμε!
Ας δώσουμε σ' αυτά τα καθάρματα ένα γερό σφυροκόπημα!
Κράτησε πίσω τους δικούς σου, θ' αναλάβω εγώ τον Σιδηρόποδα και το μπουλούκι του.
Εντάξει, λοιπόν, ας τελειώνουμε.
Για στείλτε τα γίδια!
Θράντουιλ, αυτό είναι τρέλα!
Ε! Πώς σας φαίνονται οι στριφογυριστοβαλλίστρες μας;
Παλιοβρoμιάρηδες!
Εμπρός, παλικάρια, άντε!
Σκουληκάνθρωποι!
Ω, έλα τώρα!
Εμπρός, στρατιά μου!
Οι ορδές της κολάσεως μας έφτασαν!
Πολεμήστε μέχρι θανάτου!
- Εγώ θα κατεβώ απ' το τείχος! Ποιος είναι μαζί μου; - Ναι, εμπρός, πάμε!
- Μείνετε εκεί που είστε! - Τι;
- Μα δε θα κάνουμε τίποτα; - Είπα...
...να μείνετε εκεί που είστε!
Τα Ξωτικά; Δε θα πολεμήσουν;
Ε, Γκάνταλφ, εδώ πέρα είναι καλό σημείο για να στεκόμαστε;
Στείλτε τα Κτήνη του Πολέμου!
Διαλύστε τις πολεμικές μηχανές τους!
Δε μπορούν να πολεμήσουν σε δυο μέτωπα...
Τώρα θα κάνουμε την κίνησή μας.
Επιτεθείτε στην πόλη!
Ο Αζόγκ!
Προσπαθεί να μας διασπάσει!
Όλοι σας...
...οπισθοχωρήστε προς την Κοιλάδα, αμέσως!
Στην πόλη! Μπίλμπο, από 'δώ!
Σίγκριντ!
Τίλντα!
- Τα παιδιά μου, πού είναι τα παιδιά μου; - Τα είδα!
Ήταν στο Παλιό Παζάρι!
Στο Παζάρι; Και πού είναι τώρα;
- Τίλντα, Σίγκριντ! - Βάρδε!
Οι Ορκ εισβάλουν απ' τον υπερυψωμένο δρόμο!
Πήγαινε τους τοξότες σου στο ανατολικό στηθαίο. Συγκρατείστε τους όσο μπορείτε!
Τοξότες, από 'δώ!
Οι Ορκ πήραν την Οδό της Πέτρας!
Το Παζάρι έχει καταληφθεί!
Οι υπόλοιποι...
-...ακολουθήστε με! - Γρήγορα!
Επίθεση!
Εμπρός! Μέχρι θανάτου!
Μπαμπά!
- Μπαμπά! Μπαμπά! - Εδώ! Εδώ είμαστε!
Τίλντα!
Μπέιν, Σίγκριντ...
...πέστε κάτω!
Ακούστε!
Μαζέψτε τις γυναίκες και τα παιδιά, πάτε τους στο Μεγάλο Παλάτι...
...και αμπαρώστε την είσοδο. Το καταλάβατε;
- Να μη βγείτε έξω για κανένα λόγο! - Εγώ θέλω να μείνω μαζί σου!
Δείξτε λίγο σεβασμό στον πατέρα σας!
Αφήστε τους πάνω μου, κύριε. Τον ακούσατε, θα πάμε στο Μεγάλο Παλάτι!
Άλφριντ!
Γυναίκες και παιδιά μόνο. Θέλω όλους τους άντρες στη μάχη.
- Να φροντίσεις να επιστρέψεις. - Θα τους πάω σε ασφαλές μέρος, κύριε.
Ύστερα το σπαθί μου είναι στις διαταγές σας.
Σηκωθείτε πάνω!
- Πρόσεχε τους. - Εντάξει.
Κουνήσου, γιαγιάκα!
Πηγαίνετε στο Μεγάλο Παλάτι!
Κάντε στην άκρη!
Παρατήστε τους σακάτηδες!
Δε μπορούν να κρατήσουν την πόλη.
Οι Νάνοι είναι εξαντλημένοι.
Παλιοκαθάρματα!
Μα πού 'ναι ο Θόριν;
Τον χρειαζόμαστε! Πού είναι;
Να πλημμυρίσει η γη με αίμα!
Σφαγιάστε τους όλους.
Οπισθοχώρηση!
Από πότε εγκαταλείπουμε τους δικούς μας;
Θόριν...
...πεθαίνουν εκεί έξω!
Υπάρχουν αναρίθμητα δώματα στα βάθη αυτού του βουνού.
Μέρη που μπορούμε να τα οχυρώσουμε...
...να τα σιγουρέψουμε, να τ' ασφαλίσουμε, ναι!
Ναι...
...αυτό είναι!
Να μεταφέρουμε το χρυσάφι πιο βαθιά, να το προστατεύσουμε!
Δε μ' άκουσες; Ο Ντέην είναι περικυκλωμένος.
Τους σφάζουν, Θόριν.
Πολλοί πεθαίνουν στον πόλεμο.
Η ζωή είναι ευτελής.
Μα ένας θησαυρός σαν και δαύτον...
...δε μετριέται σε χαμένες ζωές.
Αξίζει...
...όλο το αίμα που μπορούμε να χύσουμε!
Κάθεσαι εδώ σε τούτες τις πελώριες αίθουσες...
...μ' ένα στέμμα στο κεφάλι...
...κι όμως είσαι πιο μικροπρεπής από ποτέ.
Μη μου μιλάς εμένα...
...λες κι είμαι κανένας ασήμαντος άρχοντας των Νάνων...
...σαν να 'μουν...
...ακόμη...
...ο Θόριν...
...o Δρύασπις!
- Είμαι ο βασιλιάς σου! - Ήσουν πάντοτε ο βασιλιάς μου.
Κάποτε το ήξερες αυτό.
Δε μπορείς να δεις πως έχεις καταντήσει.
Πήγαινε.
Φύγε από 'δώ...
...πριν σε σκοτώσω.
Κάθεσαι εδώ, μ' ένα στέμμα στο κεφάλι...
Eίσαι πιο μικροπρεπής από ποτέ.
Μα ένας θησαυρός σαν και δαύτον...
...δε μετριέται σε χαμένες ζωές.
Αρρώστια σκεπάζει τον σωρό του θησαυρού.
...την άκρατη φιλοδοξία ενός βουνοβασιλιά...
Εγώ δεν είμαι ο Βασιλιάς;
Αυτό το χρυσάφι είναι δικό μας...
...και μόνο δικό μας.
Δε θ' αποχωριστώ...
...ούτε ένα νόμισμα!
...που δεν έβλεπε τίποτα πέρα από τα θέλω του!
...λες κι είμαι κανένας ασήμαντος άρχοντας των Νάνων...
...ο Θόριν...
...ο Δρύασπις!
Μια αρρώστια που τρέλανε τον παππού σου.
...ο Δρύασπις!
Είναι ο Θόριν...
...γιος του Θρέην, εγγονός του Θρορ!
Εγώ δεν είμαι ο παππούς μου.
Είσαι ο κληρονόμος του θρόνου του Ντούριν.
...πεθαίνουν εκεί έξω!
Πάρε πίσω το Έρεμπορ!
Ο Ντέην είναι περικυκλωμένος.
Πεθαίνουν...
...είναι περικυκλωμένος.
Πεθαίνουν...
Πάρε πίσω την πατρίδα σου!
Έχεις αλλάξει, Θόριν!
Εγώ δεν είμαι ο παππούς μου.
Αξίζει στ' αλήθεια αυτός ο θησαυρός περισσότερο απ' την τιμή σου;
Εγώ δεν είμαι ο παππούς μου.
Ο θησαυρός αυτός θα 'ναι ο θάνατός σου.
Οπισθοχώρηση!
Οπισθοχωρήστε στο Βουνό!
Οπισθοχώρηση!
Τώρα έρχεται το τέλος τους.
Ετοιμαστείτε για την τελική έφοδο.
Εγώ δε θα κρύβομαι πίσω από ένα πέτρινο τείχος...
...ενώ άλλοι πολεμάνε τις δικές μας μάχες για εμάς!
Δεν το 'χω στο αίμα μου, Θόριν.
Όχι...
...δεν το 'χεις.
Εμείς είμαστε γιοι του Ντούριν.
Κι ο Λαός του Ντούριν...
...δεν το βάζει στα πόδια απ' τη μάχη.
Δεν έχω δικαίωμα...
...να το ζητήσω αυτό από κανέναν σας...
...μα θα μ' ακολουθήσετε...
...για μια τελευταία φορά;
Όχι ακόμα! Σταθείτε... σταθείτε...
Επίθεση...τώρα!
Ο Θόριν!
Με τον Βασιλιά!
Μαζί με τον Βασιλιά!
Οι Νάνοι!
Ανασυντάσσονται!
Ανασυντάσσονται μαζί με τον βασιλιά τους!
Όποιος θέλει να κάνει μια ύστατη προσπάθεια...
...να μ' ακολουθήσει!
Έλα, Μπόμπουρ, σήκω!
Μπόφουρ!
Βιάσου!
Νόρι, βοήθεια!
- Νόρι! - Γκλόιν!
Πίσω σου, αδερφέ!
Εγώ λέω να σταθούμε πλάι στους άντρες μας, στη ζωή...
...και στον θάνατο!
Οπλιστείτε!
- Έλα μαζί μας, καλή μου. - Όχι, όχι, όχι, αφήστε τη γιαγιούλα εδώ.
- Μη φοβάσαι! - Είπα, παράτα με!
Άλφριντ Σαλιαρογλείφτη, είσαι ένας άνανδρος!
Άνανδρος;
Λίγοι είναι αρκετά άντρες για να φορέσουν κορσέ!
Εσύ δεν είσαι άντρας αλλά νυφίτσα!
Ντέην!
Θόριν!
Στάσου, έρχομαι!
Ε, ξάδελφε...
...γιατί άργησες τόσο;
Είναι πολλοί από δαύτους, οι λεχρίτες, Θόριν.
Ελπίζω να 'χεις κάποιο σχέδιο.
Ναι...
...θα βγάλουμε απ' τη μέση τον αρχηγό τους.
Τον Αζόγκ;
- Θα το σκοτώσω εκείνο το σίχαμα! - Θόριν...
...δε μπορείς να το κάνεις αυτό. Εσύ είσαι ο βασιλιάς μας!
Γι' αυτό ακριβώς πρέπει να το κάνω.
Και πώς σκοπεύεις να φτάσεις μονάχος σου ως τον Κορακόλοφο;
Εμπρός!
Πάει κάμποσος καιρός απ' όταν το ξανάκανα αυτό.
- Στον Κορακόλοφο! - Κρατηθείτε γερά, παλικάρια!
Είσαστε θεόμουρλοι ρε καθίκια!
Μ' αρέσει!
Ο Ντούριν ας σας σώσει όλους!
Προσέχτε!
Τα μάτια μπροστά, παλικάρια!
Κρατηθείτε!
Έμεινα από βέλη!
Σκότωσέ το! Ρίχ' του!
- Πού; - Στ' αχαμνά του!
Δεν έχει αχαμνά!
Κουνήσου!
Βαστάτε, παιδιά, έρχομαι!
Μπόφουρ, εσύ, ομορφιά μου!
- Ντουάλιν! - Συνέχισε!
Άντε, τριχωτέ σκαντζόχοιρε!
Πέσε κάτω!
Βαργκ!
Κρατηθείτε γερά, παλικάρια!
Έρχονται κι άλλοι!
Σέρνουμε πολύ μεγάλο βάρος! Δε θα τα καταφέρουμε.
Ελευθερώστε τα κριάρια.
Καβαλήστε τα ως στον Κορακόλοφο.
Όχι, Μπάλιν!
Οι μέρες που καβαλίκευα γίδια, τέλειωσαν.
Ας είναι ο Ντούριν μαζί σου, αδερφέ.
Γέρασα πια γι' αυτά!
Εμπρός!
Οδήγησέ μας!
- Σήκω πάνω! - Παράτα με!
Δε δέχομαι εντολές από σένα. Ο κόσμος σ' εμπιστεύτηκε, σ' άκουσε.
Ο τίτλος του Αφέντη ήταν στο τσεπάκι σου...
...κι εσύ τα σκόρπισες όλα.
Για ποιο λόγο;
Άλφριντ...
...φαίνεται το μεσοφόρι σου.
Μπορεί και να τη γλιτώσουμε τελικά.
Γκάνταλφ!
Είν' ο Θόριν!
Κι ο Φίλι, ο Κίλι κι ο Ντουάλιν!
Παίρνει τους καλύτερους πολεμιστές του.
Για να κάνει τι;
Για να κόψει το κεφάλι του φιδιού!
Ψόφα!
Γκάνταλφ!
Λέγκολας!
Λέγκολας Πρασινόφυλλε!
Υπάρχει και δεύτερη στρατιά! Ο Μπολγκ φέρνει Ορκ απ' το Γκούνταμπαντ.
- Είναι σχεδόν εδώ. - Απ' το Γκούνταμπαντ;
Αυτό ήταν το σχέδιο τους εξ αρχής.
Ο Αζόγκ απασχολεί τις δυνάμεις μας κι έπειτα ο Μπολγκ θα ορμήσει απ' τον Βορρά.
Τι; Απ' τον Βορρά; Πού είναι ο Βορράς ακριβώς;
Στον Κορακόλοφο.
Στον Κορακόλοφο; Ο Θόριν είν' εκεί.
Κι ο Φίλι κι ο Κίλι, όλοι τους είναι εκεί πάνω!
Πού είναι;
Φαίνεται έρημο.
Νομίζω πως ο Αζόγκ το 'βαλε στα πόδια.
Εγώ δεν το νομίζω.
Φίλι...
...πάρε τον αδελφό σου. Ανιχνεύστε το παρατηρητήριο.
Προσεκτικά, μη σας δει κανείς. Αν δείτε κάτι, γυρίστε να μου το αναφέρετε.
- Μην εμπλακείτε, καταλάβατε; - Έχουμε παρέα!
Τελώνια-μισθοφόροι.
- Όχι πάνω από εκατό. - Θα τους αναλάβουμε εμείς. Φύγετε!
Φύγετε!
Κοπιάστε!
Απόσυρε τον λόχο σου.
Άρχοντα μου, απόσπασέ τούτη τη δύναμη στον Κορακόλοφο!
Οι Νάνοι θα συντριβούν, ο Θόριν πρέπει να προειδοποιηθεί.
Ασφαλώς, προειδοποίησέ τον. Ξόδεψα αρκετό αίμα Ξωτικών...
...για να υπερασπιστώ αυτόν τον αναθεματισμένο τόπο. Όχι άλλο!
Θράντουιλ!
- Θα πάω εγώ. - Μην είσαι ανόητος...
-...δε θα τα καταφέρεις. - Γιατί όχι;
Γιατί θα σε δουν να έρχεσαι και θα σε σκοτώσουν!
Όχι, δε θα με δουν.
Δε θα με δουν.
Αποκλείεται...
...δεν το επιτρέπω.
Δε σου ζητώ να το επιτρέψεις, Γκάνταλφ.
Δεν προχωράς άλλο.
Δε θ' αποστρέψεις το βλέμμα σου...
-...όχι αυτή τη φορά. - Φύγε από μπροστά μου!
- Οι Νάνοι θα σφαγιασθούν! - Ναι...
...θα πεθάνουν.
Σήμερα...
...αύριο...
...σ' έναν χρόνο από τώρα, σ' εκατό...
...τι σημασία έχει;
Είναι θνητοί.
Θαρρείς πως η ζωή σου αξίζει περισσότερο απ' τη δική τους...
...αν και σ' αυτήν δεν έχει αγάπη.
Δεν έχεις αγάπη...
...μέσα σου!
Τι ξέρεις εσύ από αγάπη; Τίποτα!
Αυτό που νιώθεις για εκείνον τον Νάνο δεν είναι αληθινό.
Νομίζεις ότι είναι αγάπη;
Είσαι έτοιμη να πεθάνεις γι' αυτήν;
Αν της κάνεις κακό...
...θα πρέπει να με σκοτώσεις.
Θα έρθω μαζί σου.
Σπρώξτε!
Μα τον Ντούριν! Χάθηκε το τσεκούρι σου!
Όχι, δε χάθηκε!
Ορίστε, ξάδερφε.
Να το βάλεις αυτό εκεί που ξέρεις!
Μείνε εδώ, ψάξε τα κατώτερα επίπεδα.
Θα τ' αναλάβω εγώ αυτό.
Μα πού είναι το σίχαμα;
Θόριν!
Μπίλμπο!
Πρέπει να φύγετε από 'δώ, αμέσως! Ο Αζόγκ έβαλε κι άλλη στρατιά να επιτεθεί απ' τον Βορρά.
Το παρατηρητήριο θα περικυκλωθεί, δε θα 'χει διέξοδο.
Είμαστε τόσο κοντά, εκείνος ο βρoμοόρκ είναι εκεί μέσα. Εγώ λέω να πάμε!
Όχι!
Αυτό θέλει εκείνος. Να μας τραβήξει μέσα.
Είναι παγίδα!
- Βρες τον Φίλι και τον Κίλι, πες τους να γυρίσουν! - Θόριν, είσαι σίγουρος γι' αυτό;
Κάν' το!
Πρέπει να επιζήσουμε για να συνεχίσουμε τη μάχη.
Τούτος θα πεθάνει πρώτος.
Ύστερα ο αδελφός του.
Μετά εσύ, Δρύασπι.
Εσύ θα πεθάνεις τελευταίος.
Φύγετε!
Τρέξτε!
Εδώ τελειώνει η βρoμερή γενιά σου!
Κίλι!
Θόριν!
Θόριν, όχι!
Σφάξτε τους όλους!
Όχι!
Κίλι!
Σκοτώστε τον!
Αποτελειώστε τον!
Κίλι!
Τάουριελ!
Κίλι.
Όχι!
Τάουριελ!
Οι Αετοί έρχονται!
- Μπίλμπο! - Όχι, μην κινείσαι, μην κινείσαι, μείνε ακίνητος.
Χαίρομαι που 'σαι εδώ.
- Θέλω ν' αποχαιρετιστούμε σαν φίλοι. - Όχι...
...δε θα πας πουθενά, Θόριν, θα ζήσεις.
Παίρνω πίσω τα λόγια και τις πράξεις μου στην Πύλη.
Έκανες αυτό που θα έκανε μόνο ένας αληθινός φίλος.
Συγχώρα με.
Ήμουν τυφλός, δεν έβλεπα.
Λυπάμαι πολύ...
...που σε οδήγησα σε τόσο μεγάλους κινδύνους.
Όχι, είμαι ευχαριστημένος που μοιράστηκα τους κινδύνους σας, Θόριν.
Όλους και τον καθένα τους ξεχωριστά!
Ήταν μια τιμή μεγαλύτερη απ' όσο αξίζει ένας Μπάγκινς.
Έχε γεια...
...κύριε διαρρήκτη.
Γύρνα πίσω στα βιβλία σου...
...και στην πολυθρόνα σου.
Φύτεψε τα δέντρα σου...
...δες τα να μεγαλώνουν.
Αν περισσότεροι από μας...
...εκτιμούσαν το σπίτι τους πιο πολύ απ' το χρυσάφι...
...ο κόσμος θα 'ταν πιο χαρούμενος.
Όχι, όχι, όχι, Θόριν!
Θόριν, μην τολμήσεις.
Όχι, Θόριν, Θόριν, κρατήσου.
Κρατήσου.
Οι Αετοί.
Οι Αετοί, οι Αετοί έφτασαν.
Θόριν!
Οι Αετ...
Δε μπορώ να γυρίσω πίσω.
Πού θα πας;
Δεν ξέρω.
Πήγαινε βόρεια.
Βρες τους Ντουνεντάιν.
Είναι ένας νεαρός Περιφερόμενος Φύλακας ανάμεσά τους. Να τον συναντήσεις.
O πατέρας του, ο Άραθορν, ήταν καλός άντρας.
Ο γιος του...
...ίσως, όταν μεγαλώσει, να γίνει σπουδαίος.
Πώς τον λένε;
Στις ερημιές τον ξέρουν σαν "Γοργοπόδαρο".
Το σωστό του όνομα πρέπει να το ανακαλύψεις μονάχος.
Λέγκολας.
Η μητέρα σου σ' αγαπούσε...
...περισσότερο απ' τον καθένα...
...πιο πολύ κι απ' τη ζωή της.
Θέλoυν να τον θάψουν.
Ναι.
Αν αυτό είναι η αγάπη, δεν τη θέλω.
Πάρ' την από μένα...
...σε παρακαλώ!
Γιατί πονάει τόσο πολύ;
Γιατί ήταν αληθινή.
Ο Βασιλεύς απέθανε...
Ζήτω ο Βασιλεύς!
Θα κάνουμε μεγάλο φαγοπότι απόψε.
Θα πούμε τραγούδια, θα διηγηθούμε ιστορίες...
...και ο Θόριν ο Δρύασπις...
...θα γίνει θρύλος.
Ξέρω ότι εσείς ως θρύλο πρέπει να τον τιμήσετε, μα για μένα ποτέ δεν ήταν αυτό.
Ήταν...
...για μένα ήτ...
...ήταν...
Λέω να ξεγλιστρήσω αθόρυβα. Θ' αποχαιρετίσεις τους άλλους για μένα;
Μπορείς να τους αποχαιρετίσεις ο ίδιος.
Αν ποτέ περάσετε απ' το Μπαγκ Εντ...
...το τσάι είναι στις τέσσερις.
Έχει μπόλικο.
Είστε καλοδεχούμενοι οποιαδήποτε ώρα.
Μη διστάσετε να μου χτυπήσετε την πόρτα.
Α, τα σύνορα του Σάιρ.
Εδώ είναι που πρέπει να σ' αφήσω.
Κρίμα.
Mου καλάρεσε που είχα έναν Μάγο τριγύρω.
Καταπώς φαίνεται, φέρνουν καλή τύχη.
Δεν πιστεύω να φαντάζεσαι πως όλες σου οι περιπέτειες και οι σωτηρίες...
...οφείλονται μονάχα στην τύχη;
Δεν πρέπει να παίζουμε με τα μαγικά δαχτυλίδια, Μπίλμπο.
Μη με περνάς για χαζό, ξέρω ότι βρήκες ένα από δαύτα μέσα στις Στοές των Τελωνιών...
...κι έχω το νου μου σε σένα από τότε.
Ευτυχώς.
Έχε γεια, Γκάνταλφ.
Έχε γεια.
Μην...
...μην ανησυχείς για 'κείνο το δαχτυλίδι.
Μου 'πεσε απ' την τσέπη στη Μάχη. Το έχασα!
Είσαι θαυμάσιος χαρακτήρας, κύριε Μπάγκινς...
...και σ' αγαπώ πολύ.
Αλλά δεν είσαι παρά ένα μικρό πλασματάκι...
...μέσα στον απέραντο κόσμο, στο κάτω-κάτω.
Για μισό λεπτό, αυτό ήταν το μπαούλο της μητέρας μου.
Κι αυτή είναι η καρέκλα της τραπεζαρίας μου.
Άσε κάτω αυτό το σκαμπό!
Τι συμβαίνει εδώ;
Γεια σας, κύριε Μπίλμπο!
- Δεν πρέπει να είστε εδώ. - Τι εννοείς;
Θεωρείστε "Νεκρός μέχρις Αποδείξεως του Εναντίον".
Δεν είμαι νεκρός. Είτε έτσι θεωρούμαι, είτε όχι.
Δε νομίζω ότι επιτρέπεται αυτό, κύριε Μπίλμπο!
Προσφέρει κανείς εικοσιένα; Εικοσιένα κανένας;
"Προς πώλησιν δια πλειστηριασμού τα υπάρχοντα του μακαρίτη Μπίλμπο Μπαγκινς".
Κατοχυρώνεται στην κυρία Μπόλγκερ! Κάπου ν' απλώνει τις ποδάρες του ο Χοντρός. "Προς πώλησιν δια πλειστηριασμού τα υπάρχοντα του μακαρίτη Μπίλμπο Μπαγκινς".
Έχω καθόλου προσφορές γι' αυτό; Κατασκευασμένο στο Σάιρ...
...δεν είναι καμιά απ' τις χοντροκοπιές των Νάνων.
Σταματήστε!
Σταματήστε, κάποιο λάθος έγινε!
- Ποιος είσαι 'σύ; - Τι εννοείς; Ξέρεις πολύ καλά ποιος είμαι...
...Λομπέλια Σάκβιλ-Μπάγκινς!
Τούτο 'δώ είναι το σπίτι μου! Κι αυτά τα κουταλάκια μου, ευχαριστώ πολύ.
Αυτό είναι πρωτοφανές, πάνε περισσότερο από δεκατρείς μήνες από τότε που εξαφανίστηκες.
Αν είσαι ο πραγματικός Μπίλμπο Μπάγκινς...
...κι όχι μακαρίτης...
-...μπορείς να τ' αποδείξεις; - Τι;
Κάτι επίσημο με τ' όνομά σου θ' αρκούσε.
Καλώς, εντάξει!
Να ένα συμβόλαιο εργασίας ως διαρ...
...δεν έχει σημασία ως τι.
- Ορίστε, η υπογραφή μου! - Μάλιστα, λοιπόν...
...ε, όλα βεβαίως φαίνονται όπως πρέπει, ναι...
...δε χωράει αμφιβολία.
Ποιος είναι αυτός, στον οποίον πρόσφερες τις υπηρεσίες σου;
Αυτός ο Θόριν Δρύασπις;
Ήταν...
...ήταν φίλος μου.
Όχι, ευχαριστούμε!
Δε θέλουμε άλλους επισκέπτες, ευχές ή μακρινούς συγγενείς!
Πολύ παλιούς φίλους θέλετε;
Γκάνταλφ;
- Μπίλμπο Μπάγκινς. - Καλέ μου, Γκάνταλφ!
Χαίρομαι που σε βλέπω.
Εκατόν έντεκα χρονών. Ποιος να το πίστευε;
Έλα μέσα, πέρασε!
Μετάφραση και υποτιτλισμός - σύμφωνα με τις επίσημες ελληνικές μεταφράσεις των βιβλίων "ΧΟΜΠΙΤ" και "Ο ΑΡΧΟΝΤΑΣ ΤΩΝ ΔΑΧΤΥΛΙΔΙΩΝ" του Τζ. Ρ. Ρ. Τόλκιν - από τον Vala.
Αν σας άρεσε η δουλειά μου, προωθήστε την και μην ξεχάσετε να κατεβάσετε τους πιο πρόσφατους υπότιτλούς μου των Extended Editions της τριλογίας "Ο ΑΡΧΟΝΤΑΣ ΤΩΝ ΔΑΧΤΥΛΙΔΙΩΝ". Hannon le, mellyn nin, Vala.